  Майя Бывальцева 14-тӥ толсурлы Удмуртиын коронавирус инфекциен черлан 206 выль учыръёсты пусйизы. Со сярысь элькунысь оперативной штаб ивортӥз. Диагноззы Ижкарын 130 улӥсьёслэн зэмаз, Глазкарын – 19, Алнаш ёросын – 11, Камбарка ёросын – тямыс, Сарапул ёросын – сизьым, Кизнер ёросын – куать, Можгаын, Дэри, Юкаменск ёросъёсын – вить, Грак ёросын – куинь, Якшур-Бӧдья ёросын, Сарапулын – кык, Яр, Вавож, Можга ёросъёсын – одӥг. 143 адями висёнэз вормиз. Одӥг мурт кулӥз – кышномуртлы 93 арес вал Туннэ нуналлы Удмуртиын выль коронавирус инфекциен черлан 16 сюрс 242 учыр лабораториосын зэматэмын. 12 сюрс 684 адями йӧназ, 269 мурт кулӥз. Та дыре 178 висисьёслэн тазалыксы секыт лыдъяське. Элькунын выль коронавиурс инфекцилы 690 сюрс 145 эскеронъёс ортчытӥзы, берло нуналскын –3сюрс 399. Тегъёс: Тазалык Ижкар висён Удмуртия коронавирус  